**INIMESEÕPETUS**

**Üldalused**

Õppe- ja kasvatuseesmärgid

Põhikooli inimeseõpetusega taotletakse, et õpilane tunneb ja väärtustab isiksuse arenemisele ning sotsialiseerumisele kaasa aitavate teadmiste, oskuste ja hoiakute kujunemist järgmistes valdkondades:

1) enesekohased ja sotsiaalsed oskused;

2) füüsiline, vaimne, emotsionaalne ja sotsiaalne areng;

3) tervis ja tervislik eluviis;

4) turvalisus ja riskikäitumise ennetamine;

5) üldinimlikud väärtused: ausus, hoolivus, vastutustunne ja õiglus.

**Õppeaine kirjeldus**

Inimeseõpetuses käsitletakse inimest ja tema sotsiaalset keskkonda tervikuna, integreerides õppesisu kõigis kooliastmeis.

Inimeseõpetuses käsitletakse eakohaselt õpilaste isiksuse kujunemisele ja sotsialiseerumisele kaasa aitavaid teadmisi, oskusi ja hoiakuid. Õpitavat käsitletakse võimalikult igapäevaeluga seonduvalt, kusjuures õppes on olulisel kohal aktiivõpimeetodid.

Õpetus on inimeseõpetuses isiksusekeskne, rõhk on väärtuskasvatusel. Õpetuses liigutakse tervikliku mina poole ning situatiivselt vahetu ümbruse tajumiselt ühiskonna sotsiaalsele tunnetusele. Väärtustatakse tõhusaid enesekohaseid ja sotsiaalseid oskusi, positiivse minapildi kujunemist ning üldinimlikke väärtusi. Inimeseõpetuse ainesisu toetab turvalise koolikeskkonna saavutamist ning eetiliste, vastutustundlike ja aktiivsete kodanikuühiskonna liikmete kujunemist.

Väärtuskasvatus ja hoiakute kujundamine toimub vaimses õpikeskkonnas üksteist mõistvas õhkkonnas ning on suunatud õpilaste positiivse mõtlemise arendamisele oma arengu- ja toimetulekuvõimaluste üle. Soodne sotsiaalne õpikeskkond toetub eelkõige õpilaste isikupära ja isiklike seisukohtade austamisele, võimaluste tagamisele vabaks arvamuseavalduseks, initsiatiiviks, osalemiseks ja tegutsemiseks nii üksi kui ka koos teistega.

Õppetegevused muutuvad põhikooli kolme kooliastme jooksul lihtsamast keerukamaks, ent peavad aine eesmärkidest lähtuvalt olema õpilasele mõistetavad ja tähenduslikud ning toetama arusaama õpitava vajalikkusest.

Inimeseõpetus on kontsentriline õppeaine, mille võtmeteemasid käsitletakse igal kooliastmel, arvestades arengulist käsitlust seoses:

1) endasse positiivse suhtumise ja tervikliku mina kujundamisega ning;

2) arenguülesannete ja nendega toimetulekuga.

Esimeses kooliastmes on inimeseõpetuses rõhk õpilase enesekohasel pädevusel ning enese suhestamisel lähiümbrusega, integreerides ühiskonnaõpetuse temaatikat.

Teises kooliastmes on keskmes õpilase sotsiaalne pädevus ja sotsiaalsete probleemide ennetamine ning õpilase tervist tugevdav ja väärtustav eluviis.

Kolmandas kooliastmes keskendutakse õpilase ealiste iseärasuste (murdeiga) ja arenguülesannetega toimetulekule, tervise tervikkäsitlusele ning enese- ja

sotsiaalsetele oskustele.

Inimeseõpetuses õpitakse teatud teemasid ülevaate korras ja teatud teemasid käsitletakse sügavuti.

Teemasid võib käsitleda nii üksteisele järgnevatena kui ka integreerituna, et saavutada oskuste-, teadmiste- ja väärtustepõhised õpitulemused.

**Õppetegevus**

Õppetegevust kavandades ja korraldades:

1) lähtutakse õppekava alusväärtustest, üldpädevustest, õppeaine eesmärkidest, õppesisust ja oodatavatest õpitulemustest ning toetatakse lõimingut teiste õppeainete ja läbivate teemadega;

2) taotletakse, et õpilase õpikoormus (sh kodutööde maht) on mõõdukas, jaotub õppeaasta ulatuses ühtlaselt ning jätab õpilasele piisavalt aega puhata ja huvitegevustega tegelda;

3) võimaldatakse õppida individuaalselt ja üheskoos teistega (iseseisvad, paaris- ja rühmatööd), et toetada õpilaste kujunemist aktiivseteks ning iseseisvateks õppijateks;

4) kasutatakse diferentseeritud õppeülesandeid, mille sisu ja raskusaste toetavad individualiseeritud käsitlust ning suurendavad õpimotivatsiooni;

5) rakendatakse nüüdisaegseid info- ja kommunikatsioonitehnoloogiatel põhinevaid õpikeskkondi ning õppematerjale ja -vahendeid;

6) laiendatakse õpikeskkonda: sotsiaal-kultuuriline keskkond, arvutiklass, asutused, muuseumid, näitused jne;

7) kasutatakse mitmekülgset õppemeetodite valikut rõhuasetusega aktiivõppemeetoditele: arutelud, diskussioonid, juhtumianalüüs, paaristööd, projektõpe, rollimängud, rühmatööd, väitlused, õpimapi ja uurimistöö koostamine, praktilised ja uurimistööd (nt töölehtede täitmine, loovtöö kirjutamine, infootsing teabeallikatest) jne;

8) arvestatakse õpilaste võimete ja suutlikkuse ja kohaliku eripäraga ning ühiskonnas toimuvate muutustega;

9) arendatakse õpilaste teadmisi, oskusi ja hoiakuid, sealjuures on põhirõhk hoiakute kujundamisel;

10) võimaldatakse siduda õpet koolivälise eluga (kohtuda erinevate inimestega, kaasata vanemaid jne), et kogu ainekäsitlus oleks võimalikult elulähedane.

**Füüsiline õpikeskkond**

1. Kool korraldab valdava osa õppest klassis, kus on mööbli ümberpaigutamise võimalus rühmatööks ja ümarlauavestluseks ning toetavad demonstratsioonivahendid.

2. Õppe sidumiseks igapäevaeluga võimaldab kool õpet väljaspool klassi.

**2. klass**

**Inimene**

|  |  |  |  |  |
| --- | --- | --- | --- | --- |
| ***Kohustuslik teema*** | ***Laiendav ja süvendav teema*** | ***Õpitulemused***  *(kohustuslike teemade kohta)* | ***Lõimingu soovitused***  *(jaotus kolmeks: üldpädevused – Ü, läbivad teemad – L, teised ained – T, kusjuures sulgudes tuuakse teemad)* | ***Hindamise soovitused***  *(hinnatakse õpilaste teadmisi ja oskusi, kuid ei hinnata hoiakuid ega väärtusi)* |
| Mina. Minu erinevused ja sarnasused teiste inimestega | Suhtumine endasse ja teistesse | 1. Kirjeldab oma välimust, huvisid ja tegevusi, mida talle meeldib teha.  2. Eristab mehi ja naisi.  3. Nimetab, mille poolest ta sarnaneb teistega ja erineb teistest. | Ü: enesemääratluspädevus, sotsiaalne pädevus  L: väärtused ja kõlblus, kultuuriline identiteet  T: eesti keel, loodusõpetus (inimene, välisehitus), kunstiõpetus (eneseväljendust toetav teemakohane loovtöö) | 1. Kirjeldab enda välimust, huve ja tegevusi, tuues esile ennast arendavad aspektid.  2. Kirjeldab inimeste sarnasusi.  3. Selgitab, mille poolest inimesed üksteisest erinevad, nt vanuselised, soolised, rahvuslikud ja ealised erinevused ning erinevused kutses, välimuses, eluviisis.  4. Võrdleb ennast eakaaslastega ja toob teemakohaseid näiteid. |
| Iga inimese väärtus. Viisakas käitumine |  | 1. Väärtustab iseennast ja teisi.  2. Mõistab viisaka käitumise vajalikkust. | Ü: väärtuspädevus, suhtluspädevus, sotsiaalne pädevus  L: väärtused ja kõlblus, elukestev õpe ja karjääriplaneerimine  T: eesti keel | 1. Selgitab oma sõnadega, mida tähendab iga inimese väärtus.  2. Selgitab ja toob näiteid viisaka käitumise kohta kodus, koolis ning kogukonnas. |
| Tervis. Terve ja haige inimene. Ravimid | Arsti juures | 1. Kirjeldab, kuidas oma tervise eest hoolitseda.  2. Eristab nakkuslikke ja mittenakkuslikke haigusi.  3. Saab aru, et ravimeid võetakse siis, kui ollakse haige, ning teab, et ravimid võivad olla inimese tervisele ohtlikud. | Ü: enesemääratluspädevus  L: tervis ja ohutus  T: eesti keel, loodusõpetus (inimene: inimese meeled ja avastamine, tahked ja vedelad ained), muusikaõpetus (teemakohased laulud), tööõpetus (kodundus, isiklik hügieen), kehaline kasvatus (hügieenireeglid sportides, ilmastikule vastav riietus, keha puhtus) | 1. Kirjeldab, kuidas oma tervise eest hoolitseda.  2. Rühmitab haigusi nakkuslikeks ja mittenakkuslikeks.  3. Kirjeldab suuliselt, kuidas haigestudes arsti juures käituda ning kuidas nakkushaigusi vältida.  4. Selgitab oma sõnadega, mis on ravimid.  5. Kirjeldab ravimitega seotud ohtusid ning toob näiteid ravimite kohta, mis aitavad haigusi ära hoida ja ravida. |
| Tervislik eluviis: mitmekesine toit, piisav uni ja puhkus ning liikumine ja sport | Keha puhtus ja selle eest hoolitsemine | 1. Kirjeldab tervise hoidmise viise: mitmekesine toit, uni ja puhkus ning liikumine ja sport.  2. Teab, et liikumine, puhkus ja tervislik toitumine on tähtsad seoses tervisliku eluviisiga. | Ü: enesemääratluspädevus  L: tervis ja ohutus  T: eesti keel, loodusõpetus (inimene), muusikaõpetus (teemakohased laulud), tööõpetus (kodundus, tervislik toiduvalik, lihtsamate toitude valmistamine), kehaline kasvatus (liikumise ja sportimise tähtsus inimese tervisele) | Selgitab oma arvamusi ja seisukohti seoses tervisliku eluviisi kolme aspektiga, seostades neid omandatud teadmistega. |
| Abi saamise võimalused. Esmaabi |  | 1. Demonstreerib lihtsamaid esmaabivõtteid.  2. Teab hädaabi telefoninumbrit ja oskab kutsuda abi. | Ü: enesemääratluspädevus  L: tervis ja ohutus  T: eesti keel, kunstiõpetus (spontaanset eneseväljendust toetav teemakohane töö) | 1. Demonstreerib lihtsamaid esmaabivõtteid õpisituatsioonis.  2. Teab hädaabinumbrit ja oskab näidist järgides tõhusalt abipalvet esitada. |
| Kodu. Koduarmas-tus. Kodu tradit-sioonid | Kodutus. Lastekodu. Turvakodu | 1. Väärtustab oma kodu.  2. Jutustab oma pere traditsioonidest. | Ü: väärtuspädevus, sotsiaalne pädevus, suhtluspädevus  L: keskkond ja jätkusuutlik areng, väärtused ja kõlblus, kultuuriline identiteet  T: eesti keel (suuline keelekasutus), muusikaõpetus (vastavateemalised laulud), tööõpetus (kodundus, hubane kodu kui perele oluline väärtus, laua katmine, kaunistamine ja koristamine) | 1. Selgitab, mida tähendab tema jaoks kodu ja koduarmastus.  2. Kirjeldab, mille poolest on kodus hea ja turvaline olla.  3. Kirjeldab tuntumaid traditsioone peres. |
| Perekond. Erinevad pered | Uus pereliige | 1. Kirjeldab, mille poolest perekonnad erinevad ja sarnanevad.  2. Väärtustab oma peret. | Ü: väärtuspädevus, suhtluspädevus, sotsiaalne pädevus  L: väärtused ja kõlblus, kultuuriline identiteet  T: eesti keel, muusikaõpetus (teemakohased laulud), kunstiõpetus (eneseväljendust toetav teemakohane loovtöö) | 1. Selgitab oma sõnadega perekonna mõistet ja pereliikmete arvestamist.  2. Selgitab, mille poolest võivad pered erineda.  3. Selgitab, miks on tema pere talle väärtuslik. |
| Vanavanemad ja teised sugulased | Sugupuu. Pereliikme lahkumine ja lein | Selgitab lähemaid sugulussuhteid. | Ü: väärtuspädevus, suhtluspädevus, sotsiaalne pädevus  L: väärtused ja kõlblus  T: eesti keel, muusikaõpetus (teemakohased laulud), kunstiõpetus (eneseväljendust toetav teemakohane loovtöö) | Selgitab oma sõnadega lähimaid sugulassuhteid peres. |
| Pereliikmete tegevus ja rollid. Kodused tööd. Abivalmidus, kohuse- ja vastutustunne |  | 1. Kirjeldab pereliikmete erinevaid rolle kodus.  2. Kirjeldab ja eristab võimalusi, kuidas abistada pereliikmeid kodustes töödes.  3. Väärtustab üksteise abistamist ja arvestamist peres.  4. Teab oma kohustusi peres. | Ü: väärtuspädevus, enesemääratluspädevus, ettevõtlikkuspädevus, õpipädevus  L: kodanikualgatus ja ettevõtlikkus, elukestev õpe ja karjääriplaneerimine  T: eesti keel, tööõpetus (kodundus, ruumide korrastamine ja kaunistamine, riiete ning jalatsite korrashoid), kehaline kasvatus (liikumismängud, sõbralik ja kaaslasi toetav suhtumine) | 1. Kirjeldab pereliikmete rolle perekonnas.  2. Kirjeldab ja demonstreerib võimalusi, kuidas temal on võimalik abistada pereliikmeid kodustes töödes.  3. Selgitab oma sõnadega, mida tähendab tema jaoks kohuse- ja vastutustunne, ning toob näiteid perest lähtudes. |
| Vanemate ja teiste inimeste töö |  | Teab inimeste erinevaid töid ja töökohti. | Ü: väärtuspädevus, sotsiaalne pädevus, ettevõtlikkuspädevus  L: elukestev õpe ja karjääriplaneerimine  T: eesti keel, muusikaõpetus (teemakohased laulud), kunstiõpetus (eneseväljendust toetav teemakohane loovtöö) | Eristab erinevaid ameteid ning toob näiteid erinevate ametite vajalikkuse kohta ühiskonnas. |
| Koduümbrus. Naabrid ja naabruskond |  | Oskab tänaval käituda ning ületada sõiduteed ohutult. | Ü: enesemääratluspädevus, sotsiaalne pädevus, suhtluspädevus  L: tervis ja ohutus  T: eesti keel, loodusõpetus (inimese meeled ja avastamine, liikumine), kehaline kasvatus (ohutu liiklemine sportimispaikadesse ja kooliteel) | 1. Selgitab oma sõnadega, millises koduümbruses on turvaline elada.  2. Demonstreerib õpisituatsioonis, kuidas ületada sõiduteed, ning selgitab liikluses valitsevaid ohtusid. |
| Võõras ümbrus ja võõraga kaasaminek |  | Kirjeldab ohtlikke olukordi ning seda, kuidas seal käituda. | Ü: enesemääratluspädevus, sotsiaalne pädevus, suhtluspädevus.  L: tervis ja ohutus  T: eesti keel, loodusõpetus (inimene) | Selgitab, kuidas käituda võõras ümbruses, ning demonstreerib õppeülesannete varal, kuidas öelda ei, kui võõras inimene endaga kaasa kutsub. |
| Ohud kodus ja koduümbruses |  | Kirjeldab ohtlikke kohti ja olukordi kooliteel ja koduümbruses ning valib ohutu tees sihtpunkti. | Ü: enesemääratluspädevus, sotsiaalne pädevus  L: tervis ja ohutus  T: eesti keel, loodusõpetus (ohutusnõuded), kehaline kasvatus (ohutu ja kaaslasi arvestav käitumine erinevaid liikumisviise kasutades) | 1. Kirjeldab, milline on ohutuim tee kodust koolini.  2. Kirjeldab tavalisemaid ohtlikke olukordi kodus ja koduümbruses. |
| Aeg. Aja planeerimine. Oma tegevuse kavandamine. Täpsus, lubadused, vastutus | Hinnangu andmine oma tegevusele | 1. Eristab aja kulgu ja seisu.  2. Planeerib oma päevakava.  3. Kirjeldab, kuidas sisustada vaba aega.  4. Väärtustab tegevusi, mis on positiivsete tunnete tekkimise allikaks. | Ü: enesemääratluspädevus, õpipädevus, sotsiaalne pädevus, ettevõtlikkuspädevus  L: elukestev õpe ja karjääriplaneerimine, väärtused ja kõlblus, kodanikualgatus ja ettevõtlikkus, teabekeskkond  T: eesti keel, matemaatika (ajaühikud, ajaühikute seosed, kell ja kalender), muusikaõpetus (teemakohased laulud) | 1. Selgitab oma sõnadega, mida tähendab aja kulg ja seis, tuues näiteid.  2. Selgitab, millised tegevused seostuvad temal positiivse tunde tekkimisega.  3. Kirjeldab, kuidas oma tegevust kavandada, ning planeerib oma päevakava, tuues näiteid igapäevaelust täpsuse, lubadustest kinnipidamise ja vastutuse olulisuse kohta. |
| Minu oma, tema oma, meie oma. Asja väärtus ja hind. Asjade väärtus teiste väärtuste seas | Suhtumine asjadesse ja teiste töösse. Kokkuhoid | 1. Oskab eristada oma ja võõrast asja ning mõistab, et võõrast asja ei tohi loata võtta.  2. Selgitab asjade väärtust.  3. Väärtustab ausust asjade jagamisel. | Ü: väärtuspädevus, enesemääratluspädevus  L: väärtused ja kõlblus, elukestev õpe ja karjääriplaneerimine, keskkond ja jätkusuutlik areng  T: eesti keel, loodusõpetus (inimese elukeskkond), matemaatika (käibivad rahaühikud), tööõpetus (kodundus, säästlik tarbimine, jäätmete sorteerimine) | 1. Kirjeldab õpitulemustes määratletud teadmiste ja oskuste rakendamist enda igapäevaelus.  2. Eristab ausat jagamist ebaausast.  3. Selgitab oma sõnadega isiklike ja kogukonnas kasutatavate asjade väärtust, lähtudes nende loomiseks ja/või ehitamiseks tehtud tööst. |
| Eesti – minu kodumaa. Kodukoht | Kodukoha ja Eesti riigi tuntud inimesed | 1. Tunneb ära Eesti Vabariigi lipu ja vapi.  2. Oskab nimetada Eesti Vabariigi pealinna, sünnipäeva ja presidenti.  3. Leiab Euroopa kaardilt Eesti.  4. Leiab kodukoha Eesti kaardilt.  5. Tunneb ära kodukoha sümboolika.  6. Nimetab oma kodukoha tuntud inimesi ja paiku. | Ü: väärtuspädevus, sotsiaalne pädevus  L: kultuuriline identiteet, väärtused ja kõlblus.  T: eesti keel, loodusõpetus (minu kodumaa Eesti), muusikaõpetus (vastavasisulised laulud), kunstiõpetus (eneseväljendust toetav teemakohane loovtöö), tööõpetus (rahvuslikud mustrid ja motiivid), kehaline kasvatus (Eesti sportlased) | 1. Demonstreerib õpitulemustes määratletud oskusi.  2. Selgitab oma arvamust kodumaast ja kodukohast ning suhtumist nendesse, seostades neid omandatud teadmistega. |
| Rahvakalendri tähtpäevad |  | Kirjeldab mardi- ja kadripäeva, jõulude ning lihavõttepühade rahvakombeid. | Ü: väärtuspädevus, sotsiaalne pädevus  L: kultuuriline identiteet, väärtused ja kõlblus  T: eesti keel, muusikaõpetus (teemakohased laulud, laulu- ja ringmängud, regivärss, liisusalmid, eesti rahvalaulud ja -pillid), kunstiõpetus (eneseväljendust toetav teemakohane loovtöö), kehaline kasvatus (Eesti traditsioonilised laulumängud ja pärimustantsud) | 1. Kirjeldab mardi- ja kadripäeva, jõulude ning lihavõttepühade rahvakombeid, lähtudes õpiülesannete sisust.  2. Selgitab oma arvamust tähtpäevadest ja suhtumist neisse, seostades neid omandatud teadmistega. |
| Eesti rikkus | Eesti rahva tavad ja kombed | Väärtustab Eestit, oma kodumaad. | Ü: väärtuspädevus, sotsiaalne pädevus, suhtluspädevus  L: kultuuriline identiteet, keskkond ja jätkusuutlik areng  T: eesti keel, kunstiõpetus (eneseväljendust toetav teemakohane loovtöö) | Selgitab oma arvamust ja suhtumist, seostades neid omandatud teadmistega. |

**3. klass**

**Meie**

|  |  |  |  |  |
| --- | --- | --- | --- | --- |
| ***Kohustuslik teema*** | ***Laiendav ja süvendav teema*** | ***Õpitulemused***  *(kohustuslike teemade kohta)* | ***Lõimingu soovitused***  *(jaotus kolmeks: üldpädevused –*  *Ü, läbivad teemad – L, teised ained*  *– T, kusjuures sulgudes tuuakse teemad)* | ***Hindamise soovitused***  *(hinnatakse õpilaste teadmisi ja oskusi, kuid ei hinnata hoiakuid ega väärtusi)* |
| Mina. Mina ja endasse  suhtumine. Igaühe individuaalsus ja väärtuslikkus | Lapse turvalisus | 1. Selgitab endasse positiivse  suhtumise tähtsust. Võrdleb oma välimust, huve ja tugevusi kaasõpilaste omadega.  2. Väärtustab inimese õigust olla erinev. | Ü: enesemääratluspädevus,  sotsiaalne pädevus, suhtluspädevus, väärtuspädevus L: väärtused ja kõlblus, tervis ja ohutus, kodanikualgatus ja ettevõtlikkus, kultuuriline identiteet  T: eesti keel ja kirjandus, loodusõpetus (inimene) | 1. Selgitab oma sõnadega  endasse positiivselt suhtumise tähtsust ning seda, mis tegevused seostuvad positiivse tunde tekkimisega.  2. Selgitab oma sõnadega, mida tähendab enesehinnang, ning toob  näiteid igapäevaelust, kuidas sotsiaalne võrdlemine eakaaslastega võib mõjutada inimese enesehinnangut.  3. Kirjeldab inimeste erinevusi ja toob näiteid igapäevaelust, miks tuleks neid aktsepteerida. |
| Lapse õigused ja  kohustused | Lapse kaitse | 1. Nimetab enda õigusi ja  kohustusi.  2. Teab, et õigustega kaasnevad kohustused. | Ü: enesemääratluspädevus,  sotsiaalne pädevus, väärtuspädevus  L: väärtused ja kõlblus, tervis ja ohutus, teabekeskkond  T: eesti keel ja kirjandus | 1. Selgitab oma sõnadega,  mida tähendab, et lapsel on õigused ja kohustused, ning toob näiteid enda õiguste ja kohustuste kohta kodus ning koolis.  2. Selgitab näidetega igapäevaelust, et õigustega kaasnevad ka kohustused. |
| Vaimne ja füüsiline tervis. Tervislik eluviis | Liikumine ja tervis. Tervislik  toitumine | 1. Eristab vaimset ja füüsilist tervist.  2. Kirjeldab seoseid tervise hoidmise viiside vahel: mitmekesine toitumine, uni ja puhkus ning liikumine.  3. Väärtustab tervislikku eluviisi. | Ü: enesemääratluspädevus, sotsiaalne pädevus,  suhtluspädevus, väärtuspädevus L: väärtused ja kõlblus, keskkond ja jätkusuutlik areng, tervis ja ohutus  T: loodusõpetus (inimese välisehituse kirjeldus),  matemaatika (kaalumine, mõõtmine), kehaline kasvatus (liikumise vajalikkus ja mõju inimesele, toiduvajadus  sõltuvalt kehalisest  aktiivsusest), loodusõpetus (inimene, tervislik toitumine, hügieen) | 1. Eristab vaimse ja füüsilise tervise mõistet ning toob  näiteid nende toimumise ja mõju kohta üksteisele oma igapäevaelus.  2. Kirjeldab oma sõnadega, kuidas hoida oma tervist.  3. Rakendab õpitud teadmisi  tervisliku eluviisi kolme aspekti kohta, lähtudes igapäevakontekstist. |
| Ohud tervisele ja  toimetulek ohuolukorras | Kahjulikud  harjumused | 1. Kirjeldab olukordi ja toob  näiteid, kuidas keelduda tegevusest, mis kahjustab tema tervist.  2. Nimetab, kelle poole pöörduda erinevate murede korral. | Ü: enesemääratluspädevus,  sotsiaalne pädevus, suhtluspädevus, väärtuspädevus.  L: väärtused ja kõlblus, keskkond ja jätkusuutlik areng, tervis ja ohutus, tehnoloogia ja innovatsioon  T: loodusõpetus (inimene:  inimese elukeskkond) | Rakendab õpitud teadmisi praktiliselt õpisituatsioonis, osates mure korral abi otsida, ning demonstreerib õpisituatsioonis, kuidas verbaalselt keelduda tegevusest, mis kahjustab tema tervist. |
| Minu ja teiste vajadused. Sõbrad ja  sõpruse hoidmine. Sallivus. Üksteise eest hoolitsemine ja teiste abistamine. Ausus ja |  | 1. Nimetab inimese eluks vajalikke olulisi vajadusi ja  võrdleb enda vajadusi teiste omadega.  2. Kirjeldab omadusi, mis peavad olema heal sõbral, ning hindab | Ü: enesemääratluspädevus, sotsiaalne pädevus,  suhtluspädevus, väärtuspädevus L: väärtused ja kõlblus, tervis ja ohutus, kultuuriline identiteet  T: loodusõpetus (inimene), eesti | 1. Selgitab oma sõnadega, millised on inimese põhivajadused, ning kõrvutab enda ja teiste vajadusi, põhjendades teiste vajaduste arvestamise |
| õiglus. Leppimine.  Vabandamine |  | ennast nende omaduste järgi.  3. Väärtustab sõprust.  4. Väärtustab üksteise eest hoolitsemist ja üksteise abistamist.  5. Väärtustab leppimise ja vabandamise tähtsust inimsuhetes. | keel ja kirjandus, kunstiõpetus  (eneseväljendust toetav teemakohane loovtöö) | olulisust.  2. Selgitab oma sõnadega sõprussuhete olemust ja tähtsust suhetes eakaaslastega.  3. Toob näiteid hea sõbra omaduste kohta ning võrdleb esitatud omadusi enda omadega.  4. Eristab ja võrdleb situatsioone igapäevaelus, kus on tegu teineteise eest hoolitsemise ja teineteise abistamisega või selle puudumisega.  5. Kirjeldab situatsioone, kuidas leppida ja vabandada, ning rakendab neid oskusi õpisituatsioonis. |
| Oma muredest  rääkimine ja tunnete väljendamine. Oskus panna end teise inimese olukorda. Keeldumine kahjulikust tegevusest |  | 1. Nimetab ja kirjeldab inimeste  erinevaid tundeid ning toob näiteid olukordadest, kus need tekivad, ning leiab erinevaid viise nendega toimetulekuks.  2. Teab abi saamise võimalusi kiusamise ja vägivalla korral.  3. Mõistab, et kiusamine on mitteaktsepteeritud käitumine.  4. Demonstreerib õpisituatsioonis, kuidas keelduda ennastkahjustavast tegevusest. | Ü: enesemääratluspädevus,  sotsiaalne pädevus, suhtluspädevus, väärtuspädevus L: väärtused ja kõlblus, tervis ja ohutus  T: eesti keel ja kirjandus, kunstiõpetus (eneseväljendust toetav teemakohane loovtöö), loodusõpetus (inimene) | 1. Nimetab, eristab ja  kirjeldab inimeste erinevaid tundeid ning demonstreerib erinevaid viise nende tunnetega toimetulekuks, lähtudes õppeülesannetest verbaalse suhtlemise kontekstis.  2. Selgitab, kuidas toimida tõhusalt, kui keegi teda või tema kaaslast kiusab.  3. Kirjeldab ja demonstreerib õpisituatsioonis, kuidas verbaalselt keelduda ennastkahjustavast tegevusest. |
| Minu hea ja halb  käitumine. Südametunnistus | Oma vigade ja  süü tunnistamine. Viisakusreeglid. | 1. Eristab enda head ja halba  käitumist.  2. Kirjeldab oma sõnadega, mida | Ü: enesemääratluspädevus,  sotsiaalne pädevus, suhtluspädevus, väärtuspädevus | 1. Selgitab oma sõnadega,  mida tähendab vastutustundlik käitumine ja |
| Käitumisreeglid. Minu  käitumise mõju ja tagajärjed. Vastutus. Liiklusreeglid | Käitumisnormide  tähendus ja vajalikkus koolis, kodus ja koduümbruses | tähendab vastustundlikkus ja  südametunnistus.  3. Nimetab üldtunnustatud käitumisreegleid ja põhjendab nende vajalikkust.  4. Kirjeldab oma käitumise tagajärgi ja annab neile hinnangu.  5. Teab liikluseeskirja, mis tagab tema turvalisuse, ning kirjeldab, kuidas käituda turvaliselt liikluses. | L: väärtused ja kõlblus, tervis ja  ohutus, kultuuriline identiteet, keskkond ja jätkusuutlik areng, tehnoloogia ja innovatsioon  T: eesti keel ja kirjandus, tööõpetus (laua katmine, kaunistamine ja koristamine, viisakas käitumine, säästlik tarbimine, jäätmete sortimine), kehaline kasvatus (ohutu liikumise/liiklemise juhised õpilasele, käitumisreeglid kehalise kasvatuse tunnis) | südametunnistus, tuues  näiteid igapäevaelust.  2. Selgitab käitumisreeglite, sh viisakusreeglite olulisust igapäevaelus kodus, koolis ja koduümbruses, tuues näiteid.  3. Kirjeldab liiklusreegleid kui universaalseid reegleid ning selgitab, milliseid liiklusreegleid ta oma koduteel täidab ja kuidas need tagavad tema turvalisuse. |
| Mäng ja töö.  Õppimine. Kohustetunne ja vastutus. Meeskonnatöö. Tööjaotus |  | 1. Eristab tööd ja mängu.  2. Selgitab enda õppimise eesmärke ja toob näiteid, kuidas aitab õppimine igapäevaelus paremini hakkama saada.  3. Teab tegureid, mis soodustavad või takistavad keskendumist õppimise ajal, ning kirjeldab oma tegevuse planeerimist nädalas, väärtustades vastutust.  4. Väärtustab lubadustest kinnipidamist ja vastutust.  5. Teab, kuidas olla hea kaaslane ning kuidas teha koostööd. | Ü: enesemääratluspädevus,  sotsiaalne pädevus, suhtluspädevus, väärtuspädevus, õpipädevus L: väärtused ja kõlblus, elukestev õpe ja  karjääriplaneerimine, tervis ja ohutus, kodanikualgatus ja ettevõtlikkus, planeerimine  T: eesti keel ja kirjandus, tööõpetus (rühmatöös ülesannete täitmine, ühiselt ideede genereerimine, üksteise arvamuste arvestamine ja  kaaslaste abistamine),  kunstiõpetus (eneseväljendust toetav teemakohane loovtöö), kehaline kasvatus (liikumine/sportimine üksi ja koos kaaslastega) | 1. Eristab mängulist ja tööga  seotud tegevust igapäevakontekstis.  2. Selgitab ning põhjendab oma sõnadega eduka õppimise põhireegleid, nt keskendumine, tahe, aeg, koht, tegevuste järjekord.  3. Nimetab tegureid, mis takistavad või soodustavad õppimist, ning kirjeldab tõhusate tegurite rakendamist oma õppeülesandeid täites.  4. Kirjeldab ja selgitab oma tegevuse planeerimist nädalas ning võrdleb seda kaaslaste plaanidega, andes sellele hinnangu, lähtudes enda kogemustest.  5. Kirjeldab oma sõnadega  meeskonnatöö ja tööjaotuse olemust ning eduka meeskonnatöö tingimusi igapäevaelus. |
| Teave ja teabeallikad ning nende  kasutamine. Reklaami mõju: Turvaline käitumine meediakeskkonnas | Fantaasia ja reaalsuse  eristamine. Reklaami ja meediaga seonduvad ohud | 1. Kirjeldab erinevate meeltega tajutavaid teabeallikaid.  2. Selgitab, kuidas võivad reklaamid mõjutada inimeste käitumist ja otsuseid. | Ü: enesemääratluspädevus, sotsiaalne pädevus,  suhtluspädevus, väärtuspädevus L: teabekeskkond, tehnoloogia ja innovatsioon, tervis ja  ohutus, väärtused ja kõlblus  T: eesti keel ja kirjandus, loodusõpetus (inimese meeled ja avastamine) | 1. Kirjeldab erinevaid teabeallikaid lähtuvalt  erinevatest meeltest ning kirjeldab nende kasutamist õppeülesannet täites.  2. Toob näiteid ja selgitab oma sõnadega, kuidas  võivad reklaamid mõjutada  inimese käitumist ja otsuste tegemist, toetudes turvalise meediakäitumise kohta omandatud teadmistele. |
| Raha. Raha teenimine, kulutamine, laenamine.  Vastutus. Oma kulutuste planeerimine | Heategevus. Säästmine ja  kulutamine kogukonnas | 1. Teab, et raha eest saab osta asju ja teenuseid ning seda, et raha  teenitakse tööga.  2. Mõistab oma vastutust asjade hoidmise ja laenamise eest.  3. Selgitab, milleks kasutatakse raha ning mis on raha teenimine, hoidmine, kulutamine ja laenamine.  4. Kirjeldab, milliseid vajadusi tuleb arvestada taskuraha kulutades ja säästes. | Ü: enesemääratluspädevus, sotsiaalne pädevus,  suhtluspädevus, väärtuspädevus L: kodanikualgatus ja ettevõtlikkus, teabekeskkond; tervis ja ohutus  T: matemaatika (käibivad  rahaühikud, rahaühikute seosed), loodusõpetus (asjad ja materjalid) | 1. Kirjeldab oma sõnadega raha põhilisi funktsioone.  2. Kirjeldab, milleks ta kasutab oma taskuraha, ning selgitab oma vastutust raha kulutamise ja säästmise eest.  3. Selgitab oma suhtumist,  mida tuleb arvestada raha kulutamisel, laenamisel, et käituda peres teisi arvestades. |
| Küla, vald, linn, maakond |  | Selgitab skeemi järgi haldusüksuste seoseid oma  kodukohas. | Ü: enesemääratluspädevus, sotsiaalne pädevus,  suhtluspädevus, väärtuspädevus L: kodanikualgatus ja ettevõtlikkus, kultuuriline identiteet, tehnoloogia ja innovatsioon, väärtused ja  kõlblus  T: loodusõpetus (Eesti kaart, maakondade märkimine kaardile, õppekäik kodukohta), tööõpetus (oma maakonna rahvuslikud mustrid ja motiivid) | 1. Selgitab oma sõnadega õpitulemustes määratud  mõisteid, tuues näiteid.  2. Nimetab ja kirjeldab oma kodukoha olulisemaid vaatamisväärsusi.  3. Selgitab ja põhjendab, kuidas temal on võimalik kaasa aidata, et muuta oma kodukoht paremaks. |
| Eesti teiste riikide seas.  Naaberriigid |  | Leiab Euroopa kaardilt Eesti ja  tema naaberriigid. | Ü: enesemääratluspädevus,  sotsiaalne pädevus, suhtluspädevus, väärtuspädevus L: väärtused ja kõlblus, kultuuriline identiteet, tehnoloogia ja innovatsioon  T: loodusõpetus (Eesti kaart, Euroopa Liidu kaart) | 1. Demonstreerib  õpiülesannete põhjal Eesti ja tema naabrite tundmist, leides ning märkides need riigid kaardil.  2. Nimetab Euroopa Liidu liikmesmaid ning oskab neid leida Euroopa Liidu kaardil. |
| Eesti vabariigi ja  kodukoha sümbolid |  | Nimetab Eesti rahvuslikke ja  riiklikke sümboleid. | Ü: enesemääratluspädevus,  sotsiaalne pädevus, suhtluspädevus, väärtuspädevus L: väärtused ja kõlblus, kodanikualgatus ja ettevõtlikkus, kultuuriline identiteet, tehnoloogia ja innovatsioon  T: muusikaõpetus (teemakohased laulud), tööõpetus (rahvuslikud mustrid ja motiivid) | 1. Kirjeldab Eesti  rahvuslikke ja riiklikke sümboleid ning eristab neid teiste riikide sümbolitest.  2. Oskab Eesti ja oma kodukoha rahvuslikke ja riiklikke sümboleid õigesti märkida. |
| Erinevate rahvaste  tavad ja kombed. Sallivus | Erinevad  kultuurid ja rahvused Eestis. Tavad, kombed ja tähtpäevad | 1. Kirjeldab Eestis elavate  rahvuste tavasid ja kombeid ning austab neid.  2. Väärtustab oma kodumaad. | Ü: enesemääratluspädevus,  sotsiaalne pädevus, suhtluspädevus, väärtuspädevus L: väärtused ja kõlblus, kodanikualgatus ja ettevõtlikkus, kultuuriline identiteet, teabekeskkond  T: kehaline kasvatus (Eesti traditsioonilised laulumängud ja pärimustantsud),  muusikaõpetus (eesti rahvalaulud ja rahvapillid), loodusõpetus (kodukoha elurikkus ja maastikuline mitmekesisus) | 1. Eristab riiklikke ja  perekondlikke tähtpäevi.  2. Oskab tuua näiteid ning nimetada Eesti rahva kombeid ja tavasid erinevate tähtpäevade tähistamisel.  3. Kirjeldab oma pere traditsioone tähtpäevade tähistamisel.  4. Põhjendab näidete varal, mis rolli mängib salliv suhtumine erinevuste mõistmisel, ning toob näiteid rahvatraditsioonide  rikkuse kohta. |